อธิบายก่อนว่าคืนนั้นกินพิซซ่าแล้วก็นอนเลย ช่วงบ่ายๆก็กินน้ำอัดลมซึ่งปกติไม่กิน พอตื่นมาก็คือเจ็บคอแล้ว กลืนละเจ็บเหมือนมีก้างหรืออะไรติดคอ อธิบายรายละเอียดอีกนิดคือมีก้อนที่ต่อมไทรอยด์โตซึ่งเมื่อวันที่21ที่ผ่านมาเพิ่งไปหามาค่ะ ไปส่องกล้องดู (ก้อนโตมาประมาณ2ปีแล้ว) ไม่ทราบว่าสาเหตุจะมาจากก้อนที่ไทรอยด์ได้ไหมคะที่อยู่ๆก็เจ็บคอ หรือเพราะสาเหตุอย่างอื่นคะ? ขอบพระสำหรับคำตอบล่วงหน้านะคะ
สวัสดีค่ะอาการเจ็บในคอ เหมือนมีก้างติดที่คอหรือเหมือนมีก้อนในคอนั้น อาจจะเกิดมาจาก การมีสิ่งแปลกปลอมไปติดในลำคอ ภาวะกรดไหลย้อน อาจรู้สึกแสบร้อนตั้งแต่กลางอกขึ้นมาที่ลำคอ หรืออาจมีก้อนผิดปกติทำให้รู้สึกเจ็บในคอได้เช่น ก้อนจากต่อมไทรอยด์ มักอยู่บริเวณต่อมไทรอยด์ คือตรงคอด้านหน้า อาจมีอาการของการทำงานไทรอยด์ผิดปกติ เช่นกินมาก น้ำหนักลด ตาโปนร่วมด้วย หรือเป็นก้อนจากชั้นไขมันใต้ผิวหนัง ก้อนจากต่อมน้ำเหลืองโตตามหลังการติดเชื้อ เป็นต้นในเบื้องต้นไม่ไปคลำบริเวณที่ก้อนบ่อยๆ ไม่เอายาอะไรไปทาเอง และสังเกตอาการ หากก้อนแข็งมาก ขนาดใหญ่ โตเร็ว กดเจ็บ หรือคลำได้หลายๆก้อนในบริเวณใกล้เคียงกัน ร่วมกับมีอาการอื่นๆเช่นกลืนติด กลืนลำบาก น้ำหนักลด รับประทานอาหารได้น้อย ควรไปพบแพทย์